IT โบรกฯส่องกำไร Q2/61 โดดเด่นมากแนะซื้อราคาเป้าหมาย 6.90 บาท
IT โบรกฯส่องกำไร Q2/61 โดดเด่นมากแนะซื้อราคาเป้าหมาย 6.90 บาท
13 ก.ค. 2561

บล.ฟินันเซีย ไซรัส ระบุในบทวิเคราะห์วันนี้(13 ก.ค.) ว่า บริษัท ไอที ซิตี้ จำกัด (มหาชน) หรือ IT คาดงบไตรมาส 2/61 จะออกมาโดดเด่นมาก จากกระแสเกมมิ่งที่แรงไม่หยุด, ยอดขายทีวีที่เร่งตัวรับบอลโลก, และผลจาก Commart JOY ช่วงโค้งสุดท้ายของไตรมาส อีกทั้ง IT ยังมีการเปิดสาขาใหม่ถึง 5 แห่ง จากที่ไม่เปิดมานาน 3 ปี
เบื้องต้นคาดมีกำไรสุทธิ 24 ลบ. +30% เทียบไตรมาสก่อนหน้า, +18% เทียบช่วงเดียวกันของปีก่อน ส่วนทั้งปีนี้คาด +33% เทียบช่วงเดียวกันของปีก่อน อยู่ที่ 84 ลบ. โดยราคาปัจจุบันยังไม่สะท้อนงบที่คาดจะออกมาดี PE2018-19 แค่ 12-15 เท่า ต่ำกว่ากลุ่มที่ 20 เท่า และคาดปันผลสูง 5-6% ต่อปี